Jan Piotrowski

**Jan Piotrowski** (født 5. januar 1953 i Szczurowa i det lillepolske voivodskap i Polen) er polsk katolsk biskop av Kielce.
## Liv og virke
### Prest
Jan Piotrowski gikk inn i seminaret til bispedømmet Tarnów i 1972, og ble presteviet den 25. mai 1980 av biskop Jerzy Ablewicz. 

Etter flere år som kapellan i bispedømmet Tarnów dro han i 2985 til Brazzaville i Kongo og virket der som misjonær. Han var med på å starte Den hellige Ånds menighet i distriktet Kimongo, og var dens sogneprest fra 1984 til 1985. Piotrowski virket også i menigheten *Den hellige Pauls omvendelse* i Loubomo fra 1985 til 1990.  

Fra 1991 til 1997 arbeidet han i Roma for *Selskapet for troens utbredelse*. I løpet av denne tiden studerte han også missiologi ved Institut Catholique de Paris i to år. I 1997 tok han sin doktorgrad i dette emnet fra Warszawas teologiske akademi. 

Deretter var han frem til 2000 tjenestegjørende som misjonær i Peru. Fra 1997 til 1998  og fra 1999 til 2000, var han sogneprest for menigheten *Santa Maria de Huachipa* i Limas forsteder. Han avsluttet dette av helsegrunner og returnerte til hjemlandet.  

Han var administrativ direktør og dosent ved Det katolske senter for sosale studier i Lipnica Murowana, så vel som administrator av menigheten *St. Andreas* i Lipnica Murowana. Fra 2000 til 2010 var Piotrowski nasjonal direktør for Det pavelige mmisjonsverker i Polen og samtidig sjefsredaktør for tre misjonstidsskrifter. Fra 2003 til 2009 var han medlem av Kongregasjonen for troens utbredelse. Årene 2006–2010 underviste han i misjonshistorie og de pavelige misjonsverker ved Stefan Wyszyński-universitetet i Warszawa. Han underviste også ved det biskoppelige misjonsinstitutt * Fr. Jan Czuba* i Czchów. 

I 2009 ble han sogneprest i Nowy Sącz.

### Hjelpebiskop i Tarnów
Den 14. desember 2013 utnevnte pave Frans ham til titulærbiskop av *Sinitis* og hjelpebiskop i Tarnów. Han og Stanisław Salaterski, som ble bispeutnevnt på samme tid, ble ordinert til biskoper av biskopen av Tarnów, Andrzej Jeż, den 25. januar året etter. Medkonsekratorer var den apostoliske nuntius i Polen, erkebiskop Celestino Migliore, og emeritert hjelpebiskop i Tarnów, Władysław Bobowski.

### Biskop av Kielce
Den 11. oktober 2014 utnevnte pave Frans ham til biskop av Kielce, som etterfølger etter biskop Kazimierz Ryczan. Innsettelsen fant sted 29. november samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Wiktor Skworc (1948-) *1998
* Biskop Andrzej Jeż (1963 - ) *2009 
* Biskop *Jan Piotrowski* (1953- ) *2014

## Referanser